איגור קוסטיוקוב

איגור אולגוביץ' קוסטיוקוב (ברוסית: И́горь Оле́гович Костюко́в; נולד ב-21 בפברואר 1961) הוא מפקד צבא רוסי, ראש המודיעין הראשי של המטה הכללי של הכוחות המזוינים של הפדרציה הרוסית, סגן אדמירל, גיבור הפדרציה הרוסית (2017).

ביוגרפיה 
הוא נולד ב-21 בפברואר 1961 בברית המועצות. הוא התחנך במוסדות ההשכלה של הצי הרוסי ומאוחר יותר הוא סיים את לימודיו באקדמיה הדיפלומטית הצבאית (כיום זו האקדמיה הצבאית של משרד ההגנה של הפדרציה הרוסית). שירת כקצין מינהל הביון של המטה הכללי של הצי הרוסי.

שירת במודיעין הצבאי הראשי של המטה הכללי של הכוחות המזוינים של הפדרציה הרוסית ומונה לסגן הראשון של ראש המודיעין הצבאי ולממלא מקומו. נחשב לאחד ממפקדי המודיעין הצבאי הרוסי שהיה מעורב ישירות בניהול המבצע הרוסי להצלת משטרו של בשאר אל-אסד בסוריה.

ב-2017, בצו של נשיא הפדרציה הרוסית, הוענקה לו מדליית "כוכב הזהב" ותואר גיבור הפדרציה הרוסית, עבור אומץ וגבורה בעת שירותו הצבאי. ב-29 בדצמבר 2016 נכלל ברשימת הסנקציות של ארצות הברית בחשד למעורבות בביצוע "פעולות ערעור הדמוקרטיה בארצות הברית", זאת בשל חשד להתערבות רוסיה בבחירות לנשיאות ארצות הברית ב-2016.

בעקבות מותו של איגור קורובוב מונה רשמית לממלא מקום ראש המודיעין הצבאי, למרות שמילא בפועל את התפקיד מאז היעדרותו של קורובוב בתחילת אוקטובר 2018. עם אישור מינויו הפך קוסטיוקוב לראש המודיעין הצבאי הראשון ששירת קודם בצי הרוסי.

קישורים חיצוניים

הערות שוליים 

ימאי הצי הסובייטי
אדמירלים רוסים
גיבורי הפדרציה הרוסית
מקבלי עיטור אלכסנדר נבסקי (הפדרציה הרוסית)
מקבלי עיטור ההצטיינות למען המולדת
מרגלים למען ברית המועצות
אנשי המודיעין הצבאי הרוסי
התערבות רוסיה בבחירות לנשיאות ארצות הברית ב-2016: אישים
הפלישה הרוסית לאוקראינה: אישים
רוסים שהוטלו עליהם סנקציות של מחלקת האוצר של ארצות הברית
רוסים שנולדו ב-1961